U-I-254/05
Natisni
Opravilna št.:
U-I-254/05
Datum odločitve:
2. 3. 2006
ECLI:
ECLI:SI:USRS:2006:U.I.254.05
Akt:
Zakon o Radioteleviziji Slovenija (Uradni list RS, št. 18/94, 29/94 – popr., 88/99, 90/99 – popr. in 79/01) (ZRTVS), 3. odst. 9. čl.
Izrek:
Postopek za preizkus pobude za začetek postopka za oceno ustavnosti tretjega odstavka 9. člena Zakona o Radioteleviziji Slovenija (Uradni list RS, št. 18/94, 29/94 – popr., 88/99, 90/99 – popr. in 79/01) se ustavi.
Evidenčni stavek:
Ker pobudnica na poziv Ustavnega sodišča, naj izkaže pravni interes za presojanje zakona, ki je prenehal veljati ni odgovorila, je Ustavno sodišče postopek ustavilo.
Geslo:
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Aktivna Slovenija, Ljubljana
Datum vloge:
9. 9. 2005
Vrsta odločitve:
sklep
Vrsta rešitve:
ustavitev
Dokument:
US25796
Dokument v PDF obliki:
U-I-254-05.pdf
105 KB
Prenesite datoteko
U-I-254/05-7
2. 3. 2006
SKLEP
Ustavno sodišče je v postopku za preizkus pobude politične stranke AS - Aktivna Slovenija, Ljubljana, ki jo zastopa predsednik Franci Kek,  na seji dne 2. marca 2006
sklenilo:
Postopek za preizkus pobude za začetek postopka za oceno ustavnosti tretjega odstavka 9. člena Zakona o Radioteleviziji Slovenija (Uradni list RS, št. 18/94, 29/94 – popr., 88/99, 90/99 – popr. in 79/01) se ustavi.
Obrazložitev
1. Pobudnica navaja, da je tretji odstavek 9. člena Zakona o Radioteleviziji Slovenija (v nadaljevanju ZRTVS) v neskladju z načelom splošne in enake volilne pravice iz 43. člena Ustave, ker država z zakonskim urejanjem porabe programskega časa za volilno kampanjo na javni televiziji in radiu brez ustavnopravno utemeljenega razloga tako diskriminira določene kandidate, politične stranke ali druge politične skupine, da jim že vnaprej praktično onemogoči izvolitev. Meni, da razlikovanje  glede programskega časa, ki je na voljo za predstavitev parlamentarnih in neparlamentarnih političnih strank ter neodvisnih list, pomeni tudi kršitev načela enakopravnosti (14. člen Ustave), saj bi morale država in lokalne skupnosti nevtralno pristopiti k tekmovanju med političnimi strankami in neodvisnimi kandidati za pridobivanje oziroma ohranjanje politične moči na volitvah.
2. ZRTVS je med postopkom za oceno ustavnosti izpodbijane določbe prenehal veljati. Nadomestil ga je Zakon o Radioteleviziji Slovenija (Uradni list RS, št. 96/05 – ZRTVS-1).
3. Ker je zakonska ureditev, ki jo je pobudnica izpodbijala, prenehala veljati, jo je Ustavno sodišče v skladu s 47. členom Zakona o Ustavnem sodišču (Uradni list RS, št. 15/94 – v nadaljevanju ZUstS) pozvalo, naj se izjavi, ali vztraja pri vloženi pobudi, oziroma naj pojasni, kako bi se v primeru ugotovitve, da izpodbijana določba ZRTVS ni bila v skladu z Ustavo, izboljšal njen položaj. Hkrati je bila tudi opozorjena, da Ustavno sodišče lahko postopek ustavi, če v danem roku ne bo dala zahtevanih pojasnil.
4. Ker pobudnica ni odgovorila, je Ustavno sodišče postopek ustavilo.
5. Ustavno sodišče je sprejelo ta sklep na podlagi tretjega odstavka 28. člena ZUstS  in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj